Toe noem die dame agter die toonbank dat sy nie die lisensie kan uitreik nie daar ek boetes teen my naam het twv R1080. Sy gee toe 'n dokument wat ek na die ander lisensiekantoor moet neem en moet daar my naam 'skoon kry' alvorens my lisensie uitgereik mag word.
1. Ek het nie 'n idee watse boetes dit kan wees nie aangesien ek geen boetedagvaardings teen my het nie, daar is wel 'n paar boetes 'voor dagvaarding' waarvoor ek dan wag vir die dagvaardings om beteken te word
2. Sou ek nou hierdie saak opvolg en die boetes betaal, net om my naam 'skoon' te kry om my lisensie te kan kry, dan word ek die reg tot 'n regverdige verhoor ontneem.
Klink my hier is weer 'n hijack aan die gang - stuur vir my 'n epos met al die detail dan gaan ek die klip vir die regte mense in die Stadsraad gooi.
Wat betref die idioot wat soos 'n besetene in beboude gebied jaag - dink mens moet dalk van die Klub se kant 'n kommentaar vir die koerant skryf - vanuit die perspektief van die verantwoordelike BMW ryer????
Ek stem nie saam om hierdie spoedvark-storie op te volg nie, veral nie in die openbare media nie. In sulke tye moet mens jou profiel laag hou. Soos in gholf op 'n winderige dag.
Ek wil nogal saam met jou stem. Dit is ongrondwetlik. Hoe moet 'n mens weet van enige uistaande boetes, ens. Daar word nie voorsiening gemaak om dit iewers na te gaan nie.
Met ander woorde dit stel hulle in staat om enige tyd boetes teen my naam te sit en ek sal nie eers weet daarvan nie. Dan kry 'n mens 'n verrassing die dag as jy jou lisensie wil hernu. En soos jy sê, moet ek eers betaal om my lisensie te kry, of los ek dit en wag vir 'n dagvaardiging, wat my net meer in die moeilikheid gaan bring want dan ry ek sonder 'n lisensie, om nie eers te praat van die agterstallige geld op die laat hernuwing van die lisensie nie.
Dink regtig die is ongrondwetlik, maar hulle sal dit seker nie verander nie, want op die manier kan hulle geld inkry sonder om regtig baie werk te doen.
Ek onthou in die jare laat 70/vroeë 80 het die Pretoria Stadsraad ook hierdie ding gedoen en is dit skielik stopgesit. Daar moes 'n goeie rede voor gewees het - dalk 'n hofuitspraak daardie tyd wat vandag steeds afdwingbaar is?